kardosdrur/scandi-wiki huggingface dataset:
Alfeld (Mittelfranken)

Alfeld er en kommune i Landkreis Nürnberger Land i dentyske delstat Bayern, med knap 1100 indbyggere.

Inddeling 
Kommunen Alfeld består 18 bydele og landsbyer:

Nabokommuner er (med uret fra nord): Pommelsbrunn, Birgland, Lauterhofen, Happurg.

Galleri

Eksterne henvisninger 

 Officielt websted
Steve Finnan

Stephen John Finnan (født 24. april 1976 Limerick, Irland) er en tidligere irsk fodboldspiller, der i sin aktive karriere spillede som forsvarsspiller. 

Han spillede 52 kampe for Irlands fodboldlandshold, hvor han scorede to gange.

Referencer 

Fodboldspillere fra Welling United F.C.
Fodboldspillere fra Birmingham City F.C.
Fodboldspillere fra Notts County F.C.
Fodboldspillere fra Fulham F.C.
Fodboldspillere fra Liverpool F.C.
Fodboldspillere fra RCD Espanyol
Fodboldspillere fra Portsmouth F.C.
Fodboldspillere fra Irland
Deltagere ved verdensmesterskabet i fodbold 2002
Alfeld

Alfeld er en by og kommune i det centrale Tyskland, beliggende ved floden Leine i den sydlige del af Landkreis Hildesheim. Denne landkreis ligger i den sydlige del af delstaten Niedersachsen.

Geografi 

Alfeld er beliggende i Leinebergland mellem Leine mod vest og højdedraget Sieben Bergen (op til 395 moh.) mod nordøst. Det omliggende bjergland kaldes Alfelder Bergland eller Ith-Hils-Bergland og er op til 480 moh.

Nabokommuner 
Alfelds nabokommuner er amterne (med uret fra nord) Gronau, Sibbesse, Freden, Delligsen (kommune i Landkreis Holzminden) og Duingen.

Inddeling 
I Alfeld findes følgende bydele og landsbyer: Brunkensen, Dehnsen, Föhrste, Eimsen, Gerzen, Godenau, Hörsum, Imsen, Langenholzen, Limmer, Lütgenholzen, Röllinghausen, Sack, Warzen, Wettensen und Wispenstein.

Byens historie og seværdigheder 
Alfeld blev grundlagt i 1214 og har en række gamle seværdigheder. Blandt andet kan nævnes byens gamle rådhus (fra 1586) med et ottekantet tårn, St. Nicolai Kirche og middelaldertårnet Fillerturm. Nær byen finder man udover Sieben Berge, også bjerghulen Lippoldshöhle, hvor en legendarisk røverridder siges at have haft sit bosted.

Arkitektur 

Byen er kendt indenfor arkitekturen for et af Walter Gropius første værker; I 1911 tegnede han Fagusverket, den første fabriksbygning hvor væggene bestod af store glasflader. I 2011 blev bygningen optaget på UNESCOs liste over verdens kulturarv.

Noter

Eksterne henvisninger 

 Officielt websted

Byer i Niedersachsen
Hanse
Byer i Kreis Hildesheim
Kommuner i Niedersachsen
Utilsigtet hændelse

En utilsigtet hændelse (UTH) er et fagterm, der især bruges indenfor sundhedsvæsenet. Begrebet er en fejl eller hændelse, der forekommer under en patients ophold på eksempelvis et hospital eller andre steder i sundhedsvæsenet. Den utilsigtede hændelse er altså en fejl, der ikke har noget at gøre med patientens oprindelige sygdom.
Fejlen er en utilsigtet hændelse, når den har forvoldt skade eller kunne have forvoldt skade. 

Utilsigtede hændelser har stort fokus indenfor patientsikkerheden. 13% oplever nemlig fejl i forbindelse med deres ophold på et sygehus. Derfor er der stort fokus på at mindske disse hændelser. Projektet Patientsikkert Sygehuser et eksempel på dette.

Referencer

Sundhedsvæsen i Danmark
Patientsikkerhed
Firelight

Firelight er en maltesisk musikgruppe, dannet i 2013. Gruppen vandt den 8. februar 2014 den maltesiske forhåndsudvælgelse til Eurovision Song Contest med countrynummeret "Coming Home". De repræsenterede efterfølgende Malta med nummeret ved Eurovision Song Contest 2014 i København. Sangen kvalificerede sig videre fra den anden semifinale den 8. maj 2014 og opnåede siden en 23. plads ved finalen to dage senere.

Noter

Eksterne henvisninger 

Musikgrupper fra Malta
Maltas Eurovision Song Contest-deltagere 
Deltagere ved Eurovision Song Contest 2014
William Harvey

William Harvey (født 1. april 1578 i Folkestone, England, død 3. juni 1657 i London, England) var en engelsk læge og anatom, der studerede blodets kredsløb og fandt ud af, at blodet cirkulerer i kroppen, og at det er hjertet, der skaber pulsen, og ikke arterierne, som man havde troet hidtil. 

Han opdagede, at blodet løber rundt, da han målte det blod, som hjertet pumpede rundt i kroppen og fandt ud af, at der blev pumpet mere blod rundt, end den mængde mad, man spiste, og mere end personens vægt. Det blod kunne leveren ikke producere, hvorfor det måtte være det samme blod, der blev genbrugt.

Harvey studerede på King's College i Canterbury og derefter på Cambridge University. Han afsluttede sine studier i Padua i Italien, hvor han blandt andet så dissektioner af dyr og mennesker. Han var færdiguddannet i 1602 og slog sig ned som læge i London. Fra 1615 underviste han i anatomi ved Royal College of Physicians. Han fik desuden et laboratorium hjemme, hvor han undersøgte forskellige dyrs kredsløb.

Han var læge for flere kongelige, og flere af dem interesserede sig for hans forskning. Han udgav  bogen Exercitatio Anatomica de Motu Cordis et Sanguinis in Animalibus i 1628.

Referencer

Eksterne henvisninger 
 On the Motion of the Heart and Blood in Animals , e-bog fra Adelaide University 

Læger fra England
Anatomer fra Storbritannien
Faglitterære forfattere fra England
UTH

UTH eller Uth kan have flere betydninger:
 Utilsigtet hændelse – fagterm brugt indenfor sundhedsvæsenet
 Uth Sogn – sogn i Horsens Provsti
 Uth Kirke – kirke beliggende i Uth Sogn
 Tyrsted-Uth Pastorat – består af sogn ene Tyrsted (Hatting Herred ) og Uth (Bjerre Herred )
 Alex Uth – dansk forfatter
Mia Blichfeldt

Mia Blichfeldt (født 19. august 1997) er en dansk badmintonspiller.

I 2014, vandt Blichfeldt DM i damesingle som den yngste nogensinde. Hun vandt guld ved Junior-EM i badminton 2015 i Leuven i pigernes singleturnering, og senere også guld ved European Games 2019 i Minsk, som singlespiller.

Karriere 
Blichfeldt startede med at spille badminton i ungdomsklubben Solrød Strand Badmintonklub i en alder af 9 år, og begyndte at konkurrere i turneringer som 11-årig. Hun gjorde hendes internationale debut i 2013, hvor hun repræsenterede Danmark ved Junior-VM i badminton i 2013, 2014 og 2015, og deltog også under Ungdomssommer-OL 2014 i Nanjing. Hun vandt guld ved Junior-EM i badminton 2015 i kvindernes singleturnering, hvilket samlet gav det danske hold en bronze.

I en alder af 16 år, vandt hun hendes første internationalle turnering ved Norwegian International 2013, hvor hun slog den russiske storfavorit Olga Golovanova i finalen. I 2014, vandt hun så DM i badminton. 

I 2017, nåede hun finalen ved Scottish Open, men tabte til hjemmebanefavoritten Kirsty Gilmour, med resultatet 21–23, 12–21.

I 2018, nåede Blichfeldt semifinalerne ved EM i badminton, men røg ud til den spanske OL-guldvinder, spanske Carolina Marín, og vandt istedet bronze. Samme år, vandt hun Dutch Open, efter at have slået Qi Xuefei, i finalen, med resultatet 21–16, 21–18.

I 2019 vandt Blichfeldt Spain Masters, hvor hun slog landskvinden Line Kjærsfeldt, med scorerne 21–14, 21–14 i finalen. Hun vandt den ene af tre danske guldmedaljer ved European Games 2019 i Minsk, hvor hun slog selvsamme skotske Kirsty Gilmour, der repræsenterede Storbritannien under legene.

Hun vandt EM i badminton for hold i 2020 i franske Liévin.

Hun deltog under Sommer-OL 2020 i Tokyo, i kvindernes singleturnering. Hun røg dog ud i ottendedelsfinalen til den indiske storfavorit P.V. Sindhu, i sættene 15-21, 13-21.

Referencer

Eksterne henvisninger 
 

Badmintonspillere fra Danmark
Deltagere for Danmark ved sommer-OL 2020
Badmintonspillere ved sommer-OL 2020
Anna Gasser

Anna Gasser (født 16. august 1991 i Millstatt am See, Kärnten) er en professionel snowboardkører fra Østrig. Hun deltog i vinter-OL 2014 i Sochi i disciplinen slopestyle, hvor hun tog førstepladsen i kvalifikationen.

Gasser deltog i Vinter X-Games i Aspen 2014, hvor hun blev nummer fem i slopestyle, én konkurrence, som blev vundet af nordmanden Silje Norendal.

Gasser var i november 2013, den første kvindelige snowboardkører, som udførte tricket "double cork kicker".

Referencer

Eksterne henvisninger 

 
 Anna Gasser – Profil og resultatoversigt hos worldsnowboardtour.com. 

Snowboardere fra Østrig
Deltagere i X-Games
Deltagere i Vinter X-Games
Deltagere for Østrig ved vinter-OL 2014
Deltagere for Østrig ved vinter-OL 2014
Deltagere for Østrig ved vinter-OL 2018
Deltagere for Østrig ved vinter-OL 2022
Snowboardere ved vinter-OL 2014
Snowboardere ved vinter-OL 2018
Snowboardere ved vinter-OL 2022
Medaljevindere ved vinter-OL 2018
Medaljevindere ved vinter-OL 2022
Olympiske mestre fra Østrig
Personer fra Kärnten
Benjamin Karl

Benjamin Martin Karl (født 16. oktober 1985 i Sankt Pölten, Niederösterreich) er en snowboardkører fra Østrig, der har syv verdensmesterskaber samt et FIS verdensmesterskab. Han repræsenterede Østrig ved Vinter-OL 2010 i parallel storslalom, hvor han tog en sølvmedalje.

Referencer

Eksterne henvisninger 

 
 

Snowboardere fra Østrig
Deltagere for Østrig ved vinter-OL 2010
Snowboardere ved vinter-OL 2010
Deltagere for Østrig ved vinter-OL 2014
Snowboardere ved vinter-OL 2014
Deltagere for Østrig ved vinter-OL 2018
Snowboardere ved vinter-OL 2018
Deltagere for Østrig ved vinter-OL 2022
Snowboardere ved vinter-OL 2022
Olympiske mestre fra Østrig
Olympiske sølvmedaljevindere fra Østrig
Olympiske bronzemedaljevindere fra Østrig
Personer fra Sankt Pölten
Medaljevindere ved vinter-OL 2010
Medaljevindere ved vinter-OL 2014
Medaljevindere ved vinter-OL 2022
Juliano Belletti

Juliano Haus Belletti (født 20. juni 1976 i Cascavel) er en tidligere brasiliansk fodboldspiller, der blev spillede som højre back. Af hans større klubber kan nævnes Chelsea F.C., FC Barcelona og Villarreal CF.

Eksterne henvisninger 

 Officielle hjemmeside (engelsk)

Fodboldspillere fra FC Barcelona
Deltagere ved verdensmesterskabet i fodbold 2002
Fodboldspillere fra Chelsea F.C.
Fodboldspillere fra Villarreal CF
Bad Salzdetfurth

Bad Salzdetfurth er en by og kommune i det centrale Tyskland med godt 13.200 indbyggere (2012), beliggende ved floden Lamme under Landkreis Hildesheim i den sydlige del af delstaten Niedersachsen. Bad Salzdetfurth ligger i Innerstebergland, en nordlig udløber af de tyske Mittelgebirge. Byen grænser mod nord til Hildesheimer Börde og mod syd til forlandet for bjergområdet Harzen. Kommunen område gennemløbes fra øst mod vest af floden Innerste.

Geografi 
Hovedbyen Bad Salzdetfurth ligger i en dal, hvor floden Lamme løber i nordlig retning for at munde ud i Innerste ved Groß Düngen. Byen er omsluttet af bøgeskove, Hildesheimer Wald mod vest og Sauberge mod øst.

Det højeste punkt i kommunen er ca. 317 moh. i Saubergen ved Hammerstein.

I kommunen ligger (ud over hovedbyen) 12 landsbyer (Ortsteile) som i 1974 blev indlemmet i kommunen:
  Bodenburg
  Breinum
  Detfurth
  Groß Düngen
  Klein Düngen
  Heinde
  Hockeln
  Lechstedt
  Listringen
  Östrum
  Wehrstedt
  Wesseln

Nabokommuner 
Bad Salzdetfurth grænser op til følgende amter, kommuner og byer (med uret fra nordøst): kommunerne Schellerten, Holle, byen Bockenem, samtgemeinde Lamspringe, samtgemeinde Sibbesse, kommunen Diekholzen og administrationsbyen Hildesheim.

Historie 
Salzdetfurth nævnes første gang i et dokument fra 1194. Området har flere gange været ramt af både brande og oversvømmelser; den værste oversvømmelse var i 1738, hvor 176 huse blev ødelagt.
Under luftangrebet på Hildesheim d. 22. marts 1945, blev også Bad Salzdetfurth ramt af adskillige bomber, og to huse i Goettingstrasse blev ødelagt.

Bad Salzdetfurth fik officiel status som by i 1949.

Galleri

Eksterne henvisninger 

 Bad Salzdetfurth
 Bad Salzdetfurth News

Kommuner i Niedersachsen
Byer i Niedersachsen
Byer i Kreis Hildesheim
Silje Norendal

Silje Norendal (født 1. september 1993 i Kongsberg, Buskerud) er en tidligere snowboarder fra Norge, der repræsenterede Kongsberg IF. Hun konkurrerede i halfpipe, slopestyle og snowboard cross. Hun deltog ved Vinter-OL i Sochi 2014 for Norge.

Resultater 
Ved Vinter X-Games Europa 2010 i Tignes, kom Norendal på en femte plads i slopestyle. Året efter, ved Vinter X-Games Europa 2011, tog hun sølv i samme disciplin, efter Jamie Anderson, der tog guld. Hun var blot 17 år på daværende tidspunkt.

I 2013 vandt hun slopestyle ved Vinter X-Games Europa, og året efter, i 2014, vandt hun den samme disciplin ved X Games Aspen 2014.

Priser 
 2011 – Årets kvindelige snowboardkører (Snowboard Awards, Norge)
 2007 – Rookie of the year (Snowboard Awards, Norge)

Referencer

Eksterne henvisninger 
 
 
 

Snowboardere fra Norge
Personer fra Kongsberg
Deltagere i Vinter X-Games
Snowboardere ved vinter-OL 2014
Deltagere for Norge ved vinter-OL 2014
Snowboardere ved vinter-OL 2018
Deltagere for Norge ved vinter-OL 2018
Jorge Costa

Jorge Paulo Costa Almeida (født 14. oktober 1971 i Porto), kendt som Costa, er en tidligere portugisisk fodboldspiller, der i sin aktive karriere spillede som midterforsvar. Efter sin aktive spillerkarriere, er han nu træner.

Eksterne henvisninger 
Jorge Costa på weltfussball.de

Deltagere ved det europæiske mesterskab i fodbold 2000
Deltagere ved verdensmesterskabet i fodbold 2002
Fodboldspillere fra FC Porto
Fodboldspillere fra Charlton Athletic F.C.
Fodboldspillere fra S.C. Braga
Fodboldtrænere fra CFR Cluj
Fodboldtrænere fra AEL Limassol
Fodboldtrænere fra Académica de Coimbra
Personer fra Porto
Alessio Tacchinardi

Alessio Tacchinardi (født 23. juli 1975 i Crema, Lombardy) er en italiensk fodboldtræner og tidligere fodboldspiller, der i sin aktive spillerkarriere spillede for Juventus og vandt 17 officielle trofæer.

Eksterne henvisninger 
Alessio Tacchinardi på weltfussball.de

Fodboldspillere fra Villarreal CF
Fodboldspillere fra Italien
Fodboldspillere fra Brescia Calcio
Fodboldtrænere fra Italien
Stomipose

En stomipose er en pose som påsættes en stomi til opsamling af fæces eller urin.
Idéen til stomiposen opstod hos den danske sygeplejerske Elise Sørensen i 1954. Hendes lillesøster Thora havde fået en stomi i forbindelse med en operation for kræft i tyktarmen. Thora oplevede som mange andre stomister på den tid en begrænsning i sin sociale omgang med andre mennesker, som følge af risikoen for lækage fra stomien, med deraf følgende lugtgener. Elise Sørensen fik den idé at lave en engangspose, som var udstyret med en klæber, som kunne sidde direkte på huden. Opfindelsen blev patenteret i 1954 og blev sat i produktion hos virksomheden Coloplast, som blev grundlagt i 1957.

Sygepleje
Medicinsk udstyr
Ila (Trondheim)

Ila er en bydel i Trondheim vest for Trondheim centrum, afgrænset af Nidelven mod syd, Skansen og byporten mod øst, Steinberget, Bymarka og Ilsvikøra mod vest.

Ila blev bebygget i første halvdel af 1700-tallet. I 1800-tallet var bydelen Trondheims fornøjelsescentrum, med Hjorten som vigtigste samlingssted. Der var også mange dansesale, traktørsteder og udskænkningssteder i Ila. Mod slutningen af 1800-tallet blev området uubygget med boliger til arbeidsfolk fra industrien. Ila skole åbnede i 1877 som en fortsættele af Ilens Friskole som blev oprettet i 1770, og er tegnet af Ole Falck Ebbell. Steinerskolen i Trondheim er også lokaliseret i Ila. Ilen kirke blev indviet i 1889 og ligger lige vest for byporten.

Bydelen er blandt andet kendt for at have været åsted for landets første 17. maj-optog, som blev arrangeret af Matthias C. Peterson i 1826.

Som bydel har Ila længe været mærket af tidligere industrivirksomhed. I dag er Ila et tæt befolket boligområde, hvor sporerne efter nedlagt industri de sidste år er blevet erstattet af nye grønne områder. I forbindelse med udbygningen af Nordre avlastningsvei blev Ilabekken genåbnet efter mange at være ledt af underjordiske. Bækken løber nu igennem Iladalen park, som forbinder Ilevollen med Ilsvika.

Litteratur 
 Terje Bratberg: Trondheim Byleksikon, Kunnskapsforlaget 1996.

Eksterne henvisninger 

 Ila skole 
 Steinerskolen i Trondheim 
 Nordre avlastningsvei 
 Ila Velforening 

Bydele i Trondheim
Beefalo

En beefalo er en blandingsrace mellem en ko og en bison.  De er meget hårdføre, og går ofte i flok.

Historie

Forsøgt siden 1870'erne 
Der har været mange forsøg på at lave en krydsning (hybrid) mellem en ko og en bison, men det var først i 1960'erne, at der blev fundet en krydsning, der virkede. Dyret der kom ud af det, kaldte man en Beefalo.

Første Beefalo 
Beefaloen blev opdaget, da en landmand i Amerika havde fået en sending køer fra Europa. En af køerne stak af, og landmandens bison, som han havde gående i en indhegning om sommeren og efteråret, kunne lugte, at koen var i brunst, og sprang over hegnet og fandt koen. Landmanden fik indfanget koen og blev meget overrasket, da han opdagede, at koen var drægtig.

Bisoner
Kvægracer
Kødkvæg
Henrik Harlaut

Henrik Harlaut (født 14. august 1991) er en svensk freestyle skiløber. Han har vundet 13 X Games-medaljer (ni i Big Air, to i Slopestyle, én i Knuckle Huck og én i videokategorien Real Ski) samt én medalje ved Vinter-OL – en bronzemedalje i Big Air i Beijing 2022. Harlaut er kendt for sin unikke stil, som bl.a. indebærer Nose Butter-tricks, løstsiddende tøj og musik fra hiphopgruppen Wu-Tang Clan.

Han blev født i Stockholm og flyttede med sin familie til Åre, da han var ni år. 

Ved Vinter X Games i 2013 i Aspen, Colorado, vandt Harlaut en guldmedalje i Big Air og en sølvmedalje i Slopestyle. I finalen gennemførte han tricket "Nose Butter Triple Cork 1620" som den første nogensinde, hvorfor han scorede højest i finalen. Han har siden vundet adskillige X Games-medaljer på tværs af flere kategorier. Harlaut har deltaget ved de olympiske vinterlege tre gange - 2014 i Sochi, 2018 i Pyeongchang og 2022 i Beijing.

Referencer

Eksterne henvisninger 
 Officiel hjemmeside

Freestyleskiløbere fra Sverige
Personer fra Stockholm
Deltagere for Sverige ved vinter-OL 2014
Deltagere for Sverige ved vinter-OL 2018
Deltagere for Sverige ved vinter-OL 2022
Freestyleskiløbere ved vinter-OL 2014
Freestyleskiløbere ved vinter-OL 2018
Freestyleskiløbere ved vinter-OL 2022
Deltagere i Vinter X-Games
Deltagere i X-Games
Medaljevindere ved vinter-OL 2022
Dorthe Holm

Dorthe Holm (født 3. juli 1972) er en dansk curlingspiller som deltog i de Olympiske lege 1998 i Nagano.

Dorthe Holm vandt en olympisk sølvmedalje under vinter-OL 1998 i Nagano. Hun var med på det danske hold, der sluttede på andenpladsen i curlingturneringen for damer efter Canada. De vandt semifinalen over Sverige med 7-5, men tabte finalen mod Canada med 5-7. De andre på holdet var Helena Blach Lavrsen, Margit Pörtner og Trine Qvist, samt reserven Jane Bidstrup.

OL-medaljer 
 1998  Nagano -  Sølv i curling, damer  Danmark Det er hidtil Danmarks eneste medalje ved et vinter-OL.

Eksterne henvisninger

Noter

Curlingspillere fra Danmark
Personer fra København
Deltagere for Danmark ved vinter-OL 1998
Medaljevindere ved vinter-OL 1998
Olympiske medaljevindere i curling
Olympiske sølvmedaljevindere fra Danmark
Flow (psykologi)

Flow kan defineres som en tilstand af selvforglemmende opslugthed af en aktivitet, der fuldstændig lægger beslag på individets opmærksomhed og giver en fornemmelse af uanstrengt og spontant at kunne styre. Oplevelsen er ofte forbundet med at glemme tid og sted og med en intens følelse af mening, tilfredshed og styrke. Den optræder oftest i grænselandet mellem på den ene side angst – hvor der er for mange krav, muligheder og udfordringer – og på den anden side kedsomhed – hvor der er for få. Normativt lægger begrebet op til at lære mennesker at styre deres opmærksomhed eller psykiske energi ind imellem de to poler for at øge lykke, nydelse, glæde og livskvalitet.

Med baggrund i positiv psykologi er flow-begrebet blevet udviklet og udforsket af Mihaly Csikszentmihalyi (udtales på engelsk chick-sent-me-high-ee), der i 1988 samlede essensen af sin forskning i bogen "The Flow experience and its significance for human psychology", som op gennem 1990’erne fik en betydelig indflydelse både på mange psykologiske discipliner og fx på organisations- og ledelsesteori. Fordi han spænder så vidt i emnevalg og tilgang, er det blevet en populær bog med mange indsigter, der har stimuleret forskeres og praktikeres tænkning og adfærd. Ud over psykologi trækker Csikszentmihalyi i sin bog på sociologi, økonomi, kulturhistorie og filosofi.

Men det styrende udgangspunkt er psykologi. Ud fra undersøgelser af nydelsens fænomenologi opregnes de væsentlige elementer i oplevelsen af flow, og disse elementer illustreres og gennemspilles i fire kapitler over godt 100 sider med eksempler på flow-oplevelser fra så forskellige aktiviteter som sport, musik, sex, tænkning, ensomhed og arbejde.

Et af elementerne i oplevelsen af flow er ifølge Csikszentmihalyi, at aktiviteten rummer en opgave med klare mål og øjeblikkelig feedback. Måske derfor har han valgt at strukturere sin tilgang til stoffet i disse fire kapitler ret ensartet, så målet er klart, og læseren øjeblikkelig får feedback på sin forståelse (næsten som at være til eksamen) – med det resultat at indholdet kommer til at virke lidt forudsigeligt og med pænt stor afstand mellem de flow-oplevelser, læsningen skaber. I øvrigt er der andre pointer i bogen, der umiddelbart er mere overbevisende, end at klare mål og øjeblikkelig feedback er afgørende for at opnå flow.

Csikszentmihalyis fremstilling er underbygget af omfattende empirisk materiale, og han præsenterer resultaterne med sans for overraskelser og paradokser. Blandt de spændende og måske overraskende fund er, at flow synes at optræde hyppigere på arbejde end i fritiden. En anden knap så overraskende opdagelse er, at gode oplevelser sjældent har noget med penge eller velstand at gøre.

Litteratur 
 Mihaly Csikszentmihalyi: Flow. Optimaloplevelsens psykologi, overs. Bent Bjerre, Munksgaard, 1991. Genudgivet: Dansk Psykologisk Forlag, 2005.

Problemløsning
Psykologi
Egens Vig

Nappedam/ Egens Vig ligger i bunden af Aarhusbugten og Kalø Vig på det sydlige Djursland i Østjylland. Den 2 - 3 kilometer brede, tilnærmelsesvis cirkelformede vig, bliver afgrænset af Kalø Slotsruin, mod vest, og af et bakket landskab mod øst og nord. Egens Vig - også benævnt som Nappedam - er præget af en fladvandet kyst, med vadhavsagtige strande ved ebbe. 

I retning syd ud mod Kalø Vig og Aarhusbugten bliver Egens Vig afgrænset af et langstrakt rev, Rønsten, der er synligt ved ebbe. Et markeret sejlindløb mod øst giver adgang for lystbåde forbi revet og til Nappedam Lystbådehavn i bunden. Yderligere er der et umarkeret sejlløb på revets vestside tæt langs kysten til halvøen hvor Kalø Slotsruin ligger.

På grund af nærhed til Kalø Slotsruin, den kystnære Hesthaveskov, der er byskov til Rønde og landskabelige kvaliteter i øvrigt, er Egens Vig/ Nappedam et rekreativt område, der blandt andet lægger arealer til ugentlige Kalø veteranbiltræf, Tirsdagstræf, forår, sommer, og efterår. En hovedfærdselsåre til Molslandets sommerhusområder og Ebeltoft, Molsvej, går langs den nordlige kyst. Egens Vig bliver benyttet af kite-surfere, på grund af lavt vand og et lukket farvand uden for store bølger, kombineret med frit løb for vestenvinden fra Jyllandssiden.

Byen Rønde ligger i bakkelandet 2 kilometer nordvest for Egens Vig. Egens Vig/ Nappedam grænser op til Nationalpark Mols Bjerge. 

coor

Lokaliteter i Syddjurs Kommune
Nationalpark Mols Bjerge
Fredede arealer i Danmark
Naturområder i Danmark